# Andreja Gomboc

### Iz Wikipedije, proste enciklopedije

Andreja Gomboc [andréja gómboc], slovenska astrofizičarka, * 1969, Murska Sobota.

## [uredi] Življenje in delo

Gombočeva je leta 1995 diplomirala na Fakulteti za matematiko in fiziko, (FMF) Univerze v Ljubljani z nalogo Kako je videti padec zvezde v črno luknjo.

Od leta 1995 do 2001 je podiplomsko študirala fiziko na FMF in bila tudi asistentka. Z doktorsko disertacijo Hitre spremembe izseva ob interakciji s črno luknjo je pod mentorstvom Andreja Čadeža doktorirala. Disertacija je obravnavala plimsko razkrojitev zvezd med bližnjim srečanjem z masivno črno luknjo v galaktičnem jedru. Po doktoratu je postala kot asistentka članica Oddelka za fiziko FMF.

Kot štipendistka Marie Curie se je med letoma 2002 in 2004 izpopolnjevala na Astrofizikalnem raziskovalnem inštitutu (Astrophysics Research Institute, (ARI)) Univerze Johna Moorsa v Liverpoolu v Združenem kraljestvu (Liverpool John Moores University, (JMU)), ki kot univerza deluje od leta 1992. Tukaj je postala tudi članica projekta opazovanja optičnih dvojnikov izbruhov sevanja gama z 2000 mm popolnoma samodejnim liverpoolskim daljnogledom (LT), v Skupini daljnogledov Isaaca Newtona na Observatoriju Roque de los Muchachos na Kanarskih otokih. Poleg tega je članica načrtovane Esine odprave GAIA, ki bo merila razdalje do več sto milijonov zvezd v naši Galaksiji, in s pomočjo spektrometra merila tudi njihove radialne hitrosti. Vesoljsko sondo bodo izstrelili s štiristopenjsko raketo nosilko Sojuz/ST.

Njeno raziskovalno področje sta astronomija in astrofizika, splošna teorija relativnosti, črne luknje, izbruhi sevanja gama, vrtenje zvezd, vrtilne hitrosti simbiotskih zvezd.

Stalno objavlja tudi poljudno-znanstvene članke s področja astronomije in astrofizike v astronomski reviji Spika.

## [uredi] Glej tudi

- seznam slovenskih astrofizikov
- seznam slovenskih astronomov

## [uredi] Zunanje povezave

- Pomurska raziskovalna nagrada 2002
- Andreja Gomboc (2002): Vrtenje zvezd iz spektra GAIA (Stellar Rotation from GAIA Spectra), arXiv

  Ta biografski članek o fiziku je škrbina. Slovenski Wikipediji lahko pomagate tako, da ga dopolnite z vsebino.

Vzpostavljeno iz »http://sl.wikipedia.org../../../a/n/d/Andreja_Gomboc_a5c1.html«

Kategorije: Škrbine o fizikih | Rojeni leta 1969 | Živeči ljudje | Slovenski astrofiziki | Slovenski astronomi | Predavatelji na Fakulteti za matematiko in fiziko v Ljubljani

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- English